**№ 36 жалпы білім беретін орта мектеп**

**Сабақтың тақырыбы:**

**Сұлтанмахмұт Торайғыровтың**

**«Қамар сұлу» романы**

**Өткізуші:** қазақ тілі мен

әдебиеті пәнінің мұғалімі

Заркеева Д.Н

**Қарағанды - 2013**

**Сабақтың тақырыбы:** Сұлтанмахмұт Торайғыровтың «Қамар сұлу» романы

**Сабақтың мақсаты:**

***Білімділік:*** оқушыларға романның негізгі оқиға желісін меңгерте отырып, тақырыбын ашуға, ақынның негізгі айтайын деген ойын аңғартуға мүмкіндік туғызу.

***Дамытушылық:*** ғылыми бағыттағы ізденіс жұмыстары арқылы өз беттерімен ізденуге, өзіндік ой-пікірлерін еркін жеткізуге дағдыландыру, шығармашылық қабілеттерін шыңдау.

***Тәрбиелік:*** романды талдау арқылы әдет-ғұрыптарды сақтауға, ұлттық салт-дәстүрлерімізді биік ұстауға, тәрбиелі ұл-қыздар болып өсулеріне ықпал жасау.

**Сабақтың түрі:** ізденіс сабақ

**Сабақтың типі:** жаңа сабақты меңгерту

**Сабақтың әдісі:** баяндау, сұрақ-жауап, талдау, салыстыру, топтастыру

**Сабақтың технологиясы:** СТО технологиясы, Б.Блум жүйесі, Венн диаграммасы, Қ.Бітібаеваның конструкциялау технологиясы, Н.Оразықынованың сатылай кешенді талдау әдісі.

**Пәнаралық байланыс:** қазақ тілі, Қазақстан тарихы

**Сабақтың көрнекілігі:** интерактивті тақта, электронды оқулық, суреттер мен сызбалар, С.Торайғыров шығармалары.

**Пайдаланылатын әдебиеттер:**

1. С.Торайғыров «Сарыарқаның жаңбыры»
2. Ә.Қоңыратбаев «Қазақ әдебиетінің тарихы»
3. Д.Әбілев «Ақын арманы» 1,2,3 том
4. Б.Кенжебаев «ХХ ғасыр басындағы әдебиет»
5. С.Торайғыров «Қамар сұлу»
6. Түрлі баспасөздер

**Сабақтың барысы:**

І. Ұйымдастыру кезеңі

Оқушылардың назарын сабаққа аудару

ІІ. Үй тапсырмасы

С.Торайғыров өмірі мен шығармашылығы туралы оқушылардың ізденулері

**Қарастырған мәселелер:**

1. І топ ***Ізденіс жолында*** (С.Торайғыров өмір жолына қысқаша шолу)
2. ІІ топ ***Асқақ арманды ақын*** ( шығармалары жайында)
3. ІІІ топ ***Арулар тырнақтының уысында*** (әйел теңсіздігіне жазған шығармалары)

**ІІІ. Жаңа сабақ**

**Сабақ айдары:**

*Ақын елінің тілі ғой,*

*Адал туған ұлы ғой,*

*Бүлк-бүлк еткен жаны ғой,*

*Жаны жеген ары ғой,*

*Айта алмай жүрген зары ғой.*

*Жаннан, ардан безбесе,*

*Ақынын қандай ел қастерлемесін.*

***Жүсіпбек Аймауытов***

**Мұғалімнің кіріспе сөзі:**

 - Қазақ халқының ХХ ғасыр басындағы аса көрнекті ақыны, ғажап ақыл- ойшысы, С.Торайғыровтың бүкіл шығармашылығы дербес өзі дүние, рухани жиһаз ғып жаратқан тұтас болмыс өнер. Бітімі бөлек, ғибраты құнды шығармасы – «Қамар сұлу» романы.

 Біз өздеріңмен бүгінгі сабақта «Қамар сұлу» романы бойынша ғылыми бағыттағы ізденіс жұмыстарын жүгіземіз.

**«Мағынаны тану»** сатысы

Үнтаспадан «Қамар сұлу» романының басталуы мәнерлеп оқылады.

1. **«Топтастыру»** стратегиясы арқылы Қамардың портретін жасайтын, қыз сұлулығын суреттейтін айшықты сөздерді іздестіріп тізу әр топқа тапсырылады.

2. **«Талқылау картасы»** стратегиясы арқылы кейіпкерлердің болмысы, мінез-бітімі, бойындағы түрлі қасиеттерін тауып, көркем бейнені даралау (топтық жұмыс)

|  |  |
| --- | --- |
|  ***Қамар*** | Басты кейіпкер. Дәулетті Омардың жалғыз қызы. Бұлғақтап өскен бұлан қыз. Өз жанынан өлең шығарады.  |
| ***Өз теңін іздеген Қамар*** | Теңін тапқан. Теңі – Жәуке баласы, 21 жасар оқыған Ахмет.  |
| ***Соры қалың Қамар*** | Әкесінің ағалары Жорға Нұрымға әйел орнына бермекші болады.  |
| ***Тағдыр тәлкегіне түскен Қамар*** | Қайғыдан әбден жүдеп, қалжырап солады. Ауруға шалдығады. Көрмегені жоқ. Оны молда, бақсыларға емдетеді. |
| ***Теңсіздік құрбаны болған Қамар*** | Ақыры әділетсіз заман, ескілік Қамардың түбіне жетеді. |

І топ ***Қамар***

ІІ топ ***Ахмет***

ІІІ топ ***Жорға Нұрым***

 ақылды ақын

Қамар ақын Ахмет оқыған

 ажарлы елі мақтан тұтқан жігіт

 сертіне адал махаббатына адал

 мейірімсіз

Жорға Нұрым байлыққа мастанушы

 надан

 қатыгез

|  |  |
| --- | --- |
| Әділдік, шындық, адамгершілік бағытты көксеген жаңашылдар | Ескі салтты ту еткен зорлық-зомбылық иелері |
|  |  |

3. **Тапсырма** Қ.Бітібаеваның әдістемесі бойынша «Қамар сұлу» романын

6 бағытта модельдеу.

салт-дәстүр монолог

«Қамар сұлу» романы

тақырыбы бейнелі сөз (эпитет)

идеясы

мақал-мәтел, басқа шығарма құрылысы

тілден енген сөздер

І топ

1. Қамар сұлу романының тақырыбы мен идеялық мазмұны

2. Бейнелі сөздерді (эпитет) табу

Б.Блум жүйесі бойынша анализ-синтез жасау

ІІ топ

1. Монолог

2. Шығарма құрылысы

Н.Оразықынованың сатылай кешенді талдау әдісімен романға композициялық талдау жүргізу

Басталуы Қамарды суреттеуі

Дамуы Нұрымның әйелі қайтыс болуы

Шиеленісуі Қамардың ұзатылуы

Шарықтау шегі Науқастануы

Шешімі Жастардың ажалы

ІІІ топ

1. Салт-дәстүр

2. Мақал-мәтел, басқа тілден енген сөздер

5. **Тапсырма**

 Өткен тақырыптас шығармалардың басты кейіпкерлерін (М.Дулатов «Бақытсыз Жамал», С.Торайғыров «Қамар сұлу») ***Венн диаграммасы*** арқылы **салыстыру.**

 **Жамал**

 **Қамар**

**Тапсырма.** «Қамар сұлу» романын оқу барысында байқалған психологиялық сезімдерін топтастырып жазу

таңдану

жек көру

ызалану

Психологиялық сезім

аяушылық

қорқыныш

сүйсіну

жаны ашу

үрейлену

таңырқау

өкініш

Оқушылардың кестемен жұмысы

|  |  |
| --- | --- |
| Психологиялық сезім | Психологиялық сезімнің туу себептері |
| Аяушылық  | Жорға Нұрым Қамардың қарсылығына қарамастан қол-аяғын байлап әкеткенде аяушылық сезімі пайда болды. |
| Сүйсіну | Қамардың бүкіл қазақ қыздарына үлгі боларлықтай мінез-құлқына өзіне тең жарды байдан іздемей, арлы азаматты армандағанына риза болдым. |
| Өкініш | Бір-біріне лайық екі жастың қосыла алмағандығына өкіндім |

**VI. Бекіту *«Ой шабуылы»***

**Проблемалық сұрақтар**

а) «Қамар сұлу» романындағы салт-дәстүр қазіргі таңда сақталған ба?

ә) Романда кездесетін қарама-қайшылықтар осы өмірде кездесе ме?

б) Романдағы әйел дәрменсіздігі, құқықсыздығы сендерді қандай ойға жетеледі?

в) Өз жүрегінің қалауымен махаббатты негізгі жол деп ұққан бүгінгі қыз туралы не айтасың?

г) Қазіргі қазақ әйелі кім, қандай?

  **Қазақ әйелі**

**V. Сабақты қорытындылау**

**«Ақиық ақын мәңгілік!»** ойтолғау (сабақтың құндылығын **бағалау**)

**Мұғалімнің қорытынды сөзі:**

Қараңғы қазақ көгіне күн болам деп ұмтылған,

Қараңғылықтың өтінен жарып шыққан бұлтынан.

Жіптей қысқа ғұмырда елім деп өткен еңіреп,

Жүрегінде ұрпақтың сақталады нұр тұлғаң.

Қазақ поэзиясының аққан жұлдызы С.Торайғыровтың жарқын бейнесі, оның нұр тұлғасы жадымызда мәңгі сақталары сөзсіз.

**VI. Оқушыларды бағалау**

**VIІ. Үйге тапсырма:**

Д.Әбілевтің «Сұлтанмахмұт» трилогиясын оқу